કેલેન્ડરનો ઇતિહાસ લગભગ આઠ હજાર વર્ષ જૂનો છે. સૂર્ય અને ચંદ્રના પરિભ્રમણની ખગોળીય ઘટનાને આધારે સામાન્ય રીતે કેલેન્ડરના દિવસો નક્કી કરવામાં આવે છે. સૂર્યના આધારે જેને સોલાર સાઇકલ પણ કહેવાય છે, તે આધારે તૈયાર થતાં કેલેન્ડરમાં ૩૬પ દિવસ અને ચંદ્રના આધારે તૈયાર થતાં કેલેન્ડરમાં ૩પપ દિવસ હોય છે. દર વર્ષે દસ દિવસનો ગાળો રહે છે, જેને દર ત્રણ વર્ષે સેટ કરવામાં આવે છે. હિન્દુ કેલેન્ડરમાં દર ત્રણ વર્ષે આ ત્રીસ દિવસને સેટ કરવામાં આવે છે, જેને અધિક કે પરસોત્તમ માસ તરીકે ઓળખવામાં આવે છે. મુસ્લિમ સમાજમાં ચંદ્રના આધારે કેલેન્ડર તૈયાર કરવામાં આવે છે. અંગ્રેજી કેલેન્ડરમાં દર ચાર વર્ષે લીપ યર આવે છે, જેમાં ફેબ્રુઆરી માસમાં ર૯ દિવસ હોય છે. આમ, વિવિધ રીતે દિવસોનો મેળ કરવામાં આવે છે. જોકે દુનિયાના મોટાભાગના દેશોએ ગ્રેગોરિયન કેલેન્ડરનો સ્વીકાર કર્યો છે. દુનિયામાં મુખ્ય સાત જેટલાં કેલેન્ડર જોવા મળે છે જેમાં ગ્રેગોરિયન કેલેન્ડર પ્રચલિત છે.